**Jegyzőkönyv**

**Tanárképzési Bizottság ülése**

**Helyszín:** **1117 Budapest, Pázmány Péter stny. 1/C, 00-732-es TTK HÖK iroda**

**Időpont: 2024. 11. 06., 19:00**

**Mellékletek száma:**

**Iktatószám:**

**Előzetesen kiküldött napirendi pontok:**

1. Aktualitások
2. Rekrutációs stratégia
3. Egyebek

Kurucz Tamás Márk az ülést megnyitotta

Hegedűs Dávid (EB): Az ülés szabályosan lett összehívva.

Az ülésen jelen vannak szavazati joggal: Kurucz Tamás Márk (EHÖK), Szalai Zsófia (BTK HÖK), Kovács Máté (IK HÖK), Széchényi Ágnes Virág (PPK HÖK), Sárvári Ferenc (TTK HÖK)

Az ülésen jelen vannak tanácskozási joggal: Ferenczy Eszter (TÓK HÖK), Hegyi Aliz (BDPK HK)

Az ülés 5 mandátummal határozatképes.

*11/2024 (XI. 06.) Tanárképzési bizottsági határozat: A napirendet a Bizottság 5 igen, 0 nem szavazattal és 0 tartózkodással elfogadta.*

Kurucz Tamás Márk jegyzőkönyvvezetőnek jelölte Kurucz Tamás Márkot.

Kurucz Tamás Márk elfogadta a jelölést.

*12/2024 (XI. 06.) Tanárképzési bizottsági határozat: A Bizottság 5 igen, 0 nem szavazattal és 0 tartózkodással megválasztotta Kurucz Tamás Márkot jegyzőkönyvvezetőnek.*

Chován Evelin a TÓK HÖK részéről nem tud jelen lenni a mai ülésen, így Kurucz Tamás Márk kéri, hogy helyettesének, Ferenczy Eszternek szavazzunk tanácskozási jogot.

*13/2024 (XI. 06.) Tanárképzési bizottsági határozat: A Bizottság 5 igen, 0 nem és 0 tartózkodással tanácskozási jogot szavazott Ferenczy Eszternek.*

1. **Aktualitások (19:08)**

Sárvári Ferenc: Nem igazán volt tanárszakos esemény október folyamán. Novemberre több esemény is tervben van.

Kovács Máté: Az előadások szervezése kicsit megcsúszott, de igyekszik pótolni. Igyekezett a gólyákat mindenben segíteni.

Ferenczy Eszter: Nincs különösebb dolog, a bemutatkozó alkalom szervezés alatt van.

Széchényi Ágnes: Nem sok minden volt az október folyamán. Pár évfolyamtárs összeállásával csapatépítő események a tesi szakosoknak és az oktatóiknak. Tervben van a testnevelés szakosoknak melegítő.

Szalai Zsófia: Elindult a tanárszakos Instagram oldal, a napokban több poszt is megy ki. Jövőhéten kisvideó az értékelési rendszerről. Konferenciáról videós tartalom fog készülni. Nagy TKP pályázatot leadnak kisokosok és szóróanyagok készítésére.

Hegyi Aliz: Szerveztek ők is egy fórumot. Náluk nem aratott nagy sikert, a nagy készülés ellenére. Próbálták az Erasmus+ tájékoztató felé eltolni az esemény hangulatát. Sokan nem mennek Erasmusra, de igyekeznek népszerűsíteni. Jövőhéten lesz gólyabál.

Kurucz Tamás: Október végén volt egy EHÖK EB ülés, ahol a bizottság megvizsgálta a kérdéses határozatainkat, melyek hatályon kívül helyezése mellett döntött. Az erről szóló állásfoglalást még nem kaptam kézhez, amint megvan továbbítom mindenkinek.

1. **Rekrutációs stratégia (19:19)**

Visszajelzések az ELTEfesztről: hideg volt az udvaron, ennek ellenére akadtak érdeklődők elég sokan.

Kurucz Tamás: kéri a kari referenseket, hogy segítsék a kari nyíltnapok alkalmával a tanárképzés népszerűsítését.

Kurucz Tamás ismerteti a januári pedagógusképzési nyíltnap tervét, azon a bizottság dedikált feladatát.

19:29 Hegyi Aliz elhagyta az ülést.

Ötletelés: a Gombocz Zoltán teremben csinálhatnánk egy HÖK-ös hangulatalapozást, ahol kérdezhetnek a hallgatók, bepillantást kaphatnak a hallgatói életbe. Fekete pont című film készítőivel lehetne egy beszélgetés a nyíltnap után, amivel magát a nyíltnapot össze lehetne kötni. Erről még folynak az egyeztetések, az ötletet Kurucz Tamás egyezteti a TKK-val.

November 16-án konferencia lesz a BTK épületében a TKK szervezésében. Ehhez kellene 7-8 hallgató segíteni a rendezvény lebonyolításában. Közéleti ösztöndíj még egyeztetés alatt van. Kurucz Tamás küld majd egy táblázatot, kéri ebbe vezessük be a segítő hallgatók nevét vasárnap estig.

Január 9-11 között lesz az EDUCATIO kiállítás, erre is toborozzunk hallgatókat, illetve gondolkodjunk, hogy hogyan lehetne kicsit feldobni a standot majd.

1. **Egyebek (19:57)**

Szalai Zsófia: annak utána lehetne nézni, hogy tényleg nem fogy-e az állami féléve azoknak a hallgatóknak, akik a közszolgálati egyetemen tanulnak, mert ott egyetemi ösztöndíj az oktatásuk finanszírozási alapja.

Kurucz Tamás Márk 20:01-kor lezárja az ülést.

………………………………………..

Kurucz Tamás Márk  
jegyzőkönyvvezető

………………………………………..

Kurucz Tamás Márk

Tanárképzési referens

ELTE HÖK

………………………………………..

Ellenőrző Bizottság

ELTE HÖK